Ešerinis (Švenčionių r., Pabradės sen.)
55°2′47″ š. pl. 25°37′32″ r. ilg.﻿ / ﻿55.04639°š. pl. 25.62556°r. ilg.﻿ / 55.04639; 25.62556 Ešerinis – ežeras Lietuvoje, Švenčionių rajone, 3,5 km į pietvakarius nuo Joniškio, Dubingių miške. Ežeras netaisyklingo trikampio formos su nutįsusia ilga siaura pelkėtais krantais įlanka į pietryčius. Ežero ilgis iš vakarų į rytus – 0,8 km, plotis – iki 0,47 km. Altitudė 142,6 m. Vakarinis krantas aukštokas, kiti žemi. Krantai ištisai apaugę medžiais. Ežeras nenutekantis, priklauso šiauriau telkšančio Nikajo ežero baseinui (Žeimenos upės intako Dubingos baseinas).